Am Abig hämmer dänn no mit 2 irische Päärli agfange rede. Die sind ois am Afang nämli nöd sehr sympathisch gsi. Dä eint hät es Manchester United Tatoo und de  ander eis vom Jesus am Chrüz!!! D Fründ vom 2tä, womer uf 14ni gschetzt händ, und chli überrascht gsi sind, dass sie au scho es Tatoo hät und raucht, isch in Würklichkeit 22. Wie mer dänn usegfunde händ, sind das aber ganz netti Type gsi, au wänns nöd immer ganz eifach gsi isch, dere ihres komische Englisch z verstah ;-). Statt "Fack" sägets nämli "Fuck" und statt "Pub" sägets "Pob"... nach eme Ziitli gwöhnt mer sich aber a de komisch Singsang und d Verständigung isch rächt guet gange...